Фарида (юрăç)
Фарида, Фарида Файзуллина (Файзуллина Феридя Фетахетдиновна, тутар. Фәридә Фәтахетдин кызы Фәйзуллина) — чăваш тата тутар эстрада юрăçи,  композитор, кану-культура тĕлĕшпе менеджер. Чăваш Республикин культура тава тивĕçлĕ ĕçченĕ (2018).

Кунçул, пултарулăх 
Чăваш Енти Патăрьел районĕнчи Начар Упи ялĕнчи 8 киллĕ Тутаркасси урамĕнче  çуралса ÿснĕ. Ача чухне ялти кĕнекесарти тутарла, вырăсла кăларăмсене çеç мар, чăвашлисене те (кĕнекесем, журналсем, хаçатсем) иле-иле вуланă. Валери Туркай ĕнентернĕ тăрăх, уйрăмах Петĕр Хусанкайăн "Таня" поэмине (паллах, чăвашла, оригинал чĕлхипе) вулама юратнă. Хăй вара ача чухне Илпек Микулайĕн "Хура çакăр" романне (икĕ кĕнекеллĕ) тата Никифор Мраньккан "Ĕмĕр сакки сарлака" романне (5-6 кĕнекеллĕ) вуласа ÿсни пирки калать. Паллах, чăваш шкулне çÿренĕскер, ытти хайлавсемпе те паллашнă вăл. Чăваш чĕлхине, тен, ун чухне тутар чĕлхинчен те аванрах пĕлнĕ пуль (ку каллех хăй каланă тăрăх). 

<Куçару: Шкулта чăвашла вĕреннĕ. Тутар чĕлхи — килйышран.>

Çакăн пиркиех юрăçă хăй те интервьюсенче калать.:

 <Куçару: Шкулта тап-таса чăвашла вĕрентĕмĕр. Ӳссе çитнĕçем кăна, сăвăсем, юрăсем çырнă май, чăн тутарла вĕренсе çитрĕм. Урамра чăваш чĕлхи малта тăнă та, пÿрте кĕрсен атте-анне тутарла калаçма хушатчĕç. Вĕсен йĕрки çаплаччĕ. Ĕнтĕ атте-анне çĕре кĕчĕç. Эп вĕсене тав тăватăп, мĕншĕн тесен ман пурнăçра чăвашлăх нумай пулнă та, вĕсем вара тутар чĕлхи пирки те манман.>

Ачалăхне Фарида хăй çапла аса илет: 

Хăйне мĕнле чăваш юррисем уйрăмах килĕшни пирки калани:

Юррисен сăввисем пирки акă мĕн тет Фарида:

Чăваш эстрадинчи хăйĕн кумирĕ тесе Иван Христофорова шутлать, ун умĕнче пуçне таять.

Хăй кĕвĕленĕ юрăсене ытларах юрлать концертсенче Фарида. Ытти чăваш, тутар тата вырăс композиторĕсен юррисене те юрлать.

Шкул пĕтерсен Фарида пилĕк çул Мускавра  пурăннă (1980-1985), умпĕлÿ илнĕ хыççăн чÿрече блокĕсем тăвакан цехра оператор пулса ĕçленĕ. Унтан Тутарстанти Теччĕ районĕнчи райпо тытăмĕнче ревизорта ĕçленĕ, Алабердино тутар ялĕнче Культура çуртне ертсе пынă. Çавăнпа пĕрлех Хусанти Культура институтĕнче вĕреннĕ те кану-культура пĕрлĕхĕсен  менеждерĕн дипломне алла илнĕ. Хĕрĕ çавăнта пурăннă май,  Çыранçи Чаллă хулинчи "Эврика" культура центрĕнче артистка-вокалистка пулса ĕçленĕ. Хайхи хĕрĕ Хусанти авиаци институтĕнче (КАИ) вĕренме пуçласан, вăл унпа пĕрле Хусана куçать. 

Чăн малтан хăй ăсталанă тутарла юрăсен альбомĕ тухнă. Унтан — чăвашла юрăсен альбомĕсем.

Пайăр пурнăç 
Тетелте Фарида миçемĕш çулта çурални тĕлĕшпе информаци тупма йывăр. Ахăртнех, хĕрарăм пирки вăл хыпара пĕлмесен те юрать теççĕ пулмалла. Анчах та кун пек пайрăм  эстрада юрăçине пырса тивмест (калăпăр, спортсменсене пырса тивмен пек). Çуралнă вăхăта (çулне) юрăхлă шăпташайлăхпа тавçăрса илме пулать. Фарида 1980-1985-мĕш çулсенче Мускавра пурăннă. Шкул хыççăн. Вăтам шкул пирки е сакăр çул вĕренмелли шкул пирки кунта сăмах пырать — çакă паллă мар. Ăна та, кăна та шута илсен,  1963-1965-мĕш çулсен хушăкне пырса тухатпăр. Шкула тĕрлĕ сăлтавсене пула пĕр çул маларах е каярах кайма тивме пултарнине шута илсен — 1962-1966-мĕш çулсен хушши. 

Ютубри пĕр видеоклипра "Хусан пики" тенĕ Фаридана. Чăннипе вара унăн пурнăçĕн ытларах пайĕ унта мар иртнĕ. Хусанта пурăнма çеç пуçлать-ха вăл.

Кăсăклă фактсем 
 "Ман килес" текен юррăн клипне Тутарстанри Элмет районĕнчи Патраклă (, ) чăваш ялĕн таврашĕнче ÿкернĕ.
 Çак "Ман килес" текен юрра урăх ятпа ("Келешем") тата урăх сăвăпа (Рустем Замалетдинов сăмахĕсем) Айгуль Сагеева юрлать. Вăл юрă (аудио) Тетелте пур (Размер: 5,79 МБ; Формат: mp3; Янрав вăхăчĕ: 04:12). Анчах та çав япалана "плагиат" теме çук, мĕншĕн тесен кĕвĕ авторне кăтартнă ("Фэридэ Фэйзуллина кое" тенĕ) тата, каларăмăр ĕнтĕ, сăмахĕсем те урăххин, — вĕсен авторне те асăннă. "Ман килес" текеннин текстне çыраканни вара, паллă ĕнтĕ, Валерий Раштав. Леш юрра илес пулсан вара, унта Келеш — ял ячĕ. Туртăм категорийĕн пĕрреллĕ хисепри пĕрремĕш сăпатĕнче шăпах Келешем (чăвашла куçарсан Келешĕм) пулать.

Кун пек пĕр харăсах чăвашла та, тутарла та сăвăсемлĕ юрăсем Фаридан татах та пур. 

. Чăваш халăхĕшĕн вăл ФАРИДА <кун пирки стаья ятенчех каланă>. Тутарта-ФАРИДА ФАЙЗУЛЛИНА <Ăстан пĕлен? Википедири тутарла статья на вуласа пăхрăн-и?>. 

Çакнашкал альбомсем тухнă:

—Татар телендә “Яшисе килә җырда” (2009 ел).

—Чăвашла “Аван-и, ман килес... (Исәнмесез, мин килдем... ) (2012).
 
—Чăвашла “Парналетĕп сире юрату (Мәхәббәтемне сезгә бүләк итәм)” (2013).

—Чăвашла “Юррăмсем –çунатăмсем (Җырларым - канатларым)” (2014).

—Чăвашла  “Сире эп сунатӑп (Сезгә минем теләкләрем) (2016).

Вуламалли 
ЧĂВАШ ЧĔЛХИНЕ ЮРАТНĂРАН. Фаридаран Алёна Селиванова илнĕ интервью.  — Чĕмпĕрти "Канаш" хаçат, 1365-мĕш (2016.04.22) кăларăм
Акапасар.Фарида сасси. Чăваш халăх сайтĕнчи статья.

Асăрхавсем

Каçăсем 
 Чуваш җырчысы Фәридә Фәйзуллина Казанда өч телдә концерт куйды — 30 октябрь 2018, 19:14 , Фото: Салават Камалетдинов — Татар-информ.
 Фарида Файзуллина. Ман килес.
 Фарида Файзуллина. Хăна юрри.
 Татарская певица поздравила чувашских женщин с 8 Марта. 
 Фарида. Интервью (тутарла) — Чуваш эстрадасының иң популяр җырчыларының берсе Фәридә Фәйзуллина Фарида белән интервью 1 (Чăваш эстрадин чи популярлă юрăçисенчен пĕри Фарида Файзуллина/Фарида панă интервью 1).
 Фарида тата Флера чăвашла юрлаççĕ.
 В. Раштав,Фарида: "Хăнара анчах".
 "Ман килес" юррăн сăввин тексчĕ.
 Этимология этнонима «чуваш» — (Кунта "чăваш" этнонима паянхи ăслав шайĕнче ăнлантарнă теме çук, анчах фон вырăнне янракан  Фарида юрри тĕлĕшпе нимĕнле ÿпкев те пулма пултараймасть).
 Юрий Яковлев: Фарида ҫине чӑваш хӑй чунӗ ҫине пӑхнӑ пек пӑхать…
Ирхи тĕпел. Выпуск 23.07.2019
Мусăкçăсем, алфавитпа
Юрăçсем, афавитпа
Раççей юрăçисем
Чăваш юрăçисем
Тутар юрăçисем